**Ei me jõud veel rauge**

Väino Haab
Loo alevikuvanem

Neli aastat on möödunud linnulennul, Jõelähtme vald on pidevas muutumises. Volikogus olles on mul olnud julgust võtta vastutust, luua uut visiooni ja samal ajal käärida käised üles muutuste elluviimisel. Mis projektid on praegu käsil?

**Kavandatav Loo puhkeala on kogukonnaelu uus süda**

Kindlasti on Loo puhkeala rohkem kui haljastusprojektjapuhkeala rajamine ei ole pelgalt maastikuarhitektuurne lahendus – see on kogukonna vajadustest ja soovidest sündinud ruum, mis ühendab elukeskkonna, liikumisvõimalused ja koosolemise, ühendab sportlikud tegevused, loodusläheduse, kultuuri ja koosolemise. Puhkeala ei ole pelgalt vaba aja veetmise koht – see on ruum, kus sünnivad uued ideed ja kasvab kogukonnatunnetus. Projekti eesmärk on luua mitmekesine ja ligipääsetav keskkond, mis toetab aktiivset eluviisi, pakub võimalusi eri vanusegruppidele ning loob eeldused ühiste koosolemiste korraldamiseks. See on ala, kus saab liikuda, mängida, puhata, tähistada ja lihtsalt olla. Puhkeala rajamine toetab Jõelähtme valla arengukava eesmärke: luua sidus kogukond, pakkuda kvaliteetset elukeskkonda ja toetada aktiivset eluviisi, seob omavahel elamupiirkonna, looduse ja kogukonna vajadused, pakkudes kvaliteetset avalikku ruumi, mis on loodud inimeste, mitte pelgalt infrastruktuuri jaoks.

 Puhkeala hõlmab mitmekesiseid elemente:

\*spordiplatsid, välijõusaal ja terviserajad;

\*laste mänguväljakud eri vanusegruppidele;

\*laululava koos tantsuplatsi ja vaatevalliga;

\*rannaala laiendus, kalastus- ja ujumiskohad;

\*promenaad, mis seob elamupiirkonna ja puhkeala;

\*avalik parkla, infotahvlid, jäätmelahendused ja välitualetid**.**

See on investeering inimestesse – igas vanuses, igal aastaajal.See on koht, kus lubadused saavad ruumiks ja ideed muutuvad kogemuseks. Lisaks pakub puhkeala võimalust aktiivselt vaba aega veeta igas vanuses elanikele. Ala ühendab sportlikud tegevused, loodusläheduse ja kultuurisündmuste korraldamise võimalused. Tuhat tänu neile, kes puhkeala ideekonkursil kaasa mõtlesid ja ettepanekuid tegid. Järgmine projekt mis on juba teoksil ja saanud kogukonnalt heakskiidu on **Loo aleviku servale rajatav viljapuuaed**. Tänan kõiki, kes on näidanud oma head tahet ja soovi kaasa aidata selle rajamisel. Rõõm on näha, et viljapuuaia mõte on tekitanud elavat arutelu ja erinevaid seisukohti – just see näitab, et hoolime oma elukeskkonnast!

Kuna oluline osa minu tegevusest on noorte vaba aja sisustamine, siis näen, et meie noored vajavad kohta, kus liikuda, areneda ja end väljendada. Seetõttu on minu kindel eesmärk rajada Loo alevikku **BMX-krossirada ja *pumptrack***-rada, mis pakuvad mitmekesist ja turvalist liikumisvõimalust igas vanuses huvilistele. Need rajatised ei ole pelgalt sportimiseks – need on **kogunemiskohad, treeningpaigad ja inspiratsiooniallikad**, kus noored saavad olla aktiivsed, arendada oma oskusi ja veeta aega värskes õhus. Projekt on osa suuremast visioonist, millega on juba rajatud kelgumägi ja staadion ning muudame selle koha **elavaks ja mitmekeseks kogukonnakeskuseks**. BMX- ja *pumptrack*-rada on kavandatud Kuusiku tee 12 puhkeala projekti osana. Asukoht, juurdepääs ja ohutus on läbi mõeldud, rajatised sobivad nii harrastajatele kui ka võistlussportlastele. **Saan anda lubaduse ka noortele –** ma ei räägi ainult ideedest – viin need ka ellu. Teie liikumisrõõm, areng ja kogukonnatunnetus on minu südameasi.

Meie ühine töö ei ole veel lõppenud. Uued ideed on küpsemas, uued võimalused ootavad elluviimist. Ja ma loodan, et saan ka edaspidi teie usaldust õigustada.